JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Algas kohtuprotsess peaminister Netanyahu vastu
USA Senat ratifitseeris suursaatkonna Jeruusalemmas
President Biden ei tühista Iraani sanktsioone
Kahe aasta eest alustatud kohtuprotsess
peaminister Netanyahu vastu
algas taas esmaspäeval, 8. veebruaril.
Antud faasis on käsil alles nn kuulamismenetlus,
kus süüdistaja esitas oma argumendid ja süüdistatav rääkis oma versiooni.
Netanyahu eitas kõiki süüdistusi
ja lahkus kohtusaalist juba 20 minuti järel
peaministri kohustusi täitma. Saali jäid siiski tema juristid.
Mis edasi saab, selle kohta polnud saadet lindistades veel kohtu otsust.
Iisraelis ollakse hämmingus
USA uue presidendi Lähis- ja Kesk-Ida poliitika suhtes,
eriti mis puudutab suhteid Iisraeliga.
Olnud kolm nädalat võimul,
pole president Biden võtnud ühendust Iisraeli peaministriga
ei telefonitsi ega oma abide kaudu.
See on diplomaatiliselt ennekuulmatu, sest pea kõik USA uued presidendid
on alati ja pea vahetult pärast ametisse astumist
olnud ühenduses Iisraeliga, kes on nende tähtsaim liitlane Lähis-Idas.
Seda täheldati eriti president Bideni esimeses kõnes võimuletuleku järel.
Ta ei maininud selles kordagi midagi Iisraeliga seonduvat
ega rõhutanud isegi maade vahel aastaid kestnud häid suhteid.
Arvestades Iisraeli ja USA mitmekülgsete suhetega,
peavad mõned diplomaatiale lähedal seisjad peaaegu solvanguks.
Tuleb muidugi meenutada,
et eelmise presidendi ja Iisraeli suhted olid peaaegu ennekuulmatult head,
ja Trumpi valitsus tegi rohkem Iisraeli heaks
kui enamik tema eelkäijaid kokku.
Bideni Iisraeli-suhe peegeldabki pigem
Barack Obama ametiajal valitsenud Iisraeli-vastasust
ja selle vastukaaluna Palestiina-meelsust.
Seda on tõdenud ka mitmed Trumpi valitsuse aegsed diplomaadid,
kellest ÜRO suursaadiku Nikki Haley sõnade järgi
Biden vähetähtsustab sõpru, nagu Saudi Araabiat ja Iisraeli,
ning ripsutab pigem tiiba mõlema peavaenlase Iraaniga.
Vabariiklasest senaatori Bill Hagerty algatusel
hääletas USA Senat neljapäeval, 4. veebruaril
riigi Iisraeli saatkonna tulevase asukoha teemal.
Senaator Hagerty algatuses mainiti, et Trumpi valitsus täitis lubaduse
kolida USA Iisraeli saatkond Tel Avivist Jeruusalemma,
Iisraeli jagamatusse pealinna,
ning eeldas, et Senat hääletab sel teemal uuesti,
kui võimule tuleb kui Bideni valitsus.
Saja senaatori hääled jagunesid 97 poolt- ja 3 vastuhääleks,
nii et USA Iisraeli suursaatkond on ja jääb edaspidigi Jeruusalemma,
Iisraeli jagamatusse pealinna.
Seda otsust ei saa ükski tulevanegi president enam muuta,
kuid riigi selget poliitilist lõhestumist peegeldab hästi see,
et samad kolm demokraati, kes nüüd otsuse vastu olid,
hääletasid 2018. a otsuse poolt.
Iisraelis tervitati otsust suure rahuloluga,
palestiinlaste aladel aga raevuga,
sest see seab Jeruusalemma suhtes selged ja muutmatud piirtingimused
võimalikel tulevastel kõnelustel Iisraeliga.
ICC ehk Rahvusvaheline Kriminaalkohus teatas,
et alustab juurdlust Iisraeli ja Hamasi vahelises konfliktis
2014. a toimunud võimalike sõjakuritegude suhtes.
Uurimise alla võetakse ICC sõnul nii Hamas kui Iisraeli armee.
Iisrael on küll teatanud,
et korraldas sündmuse järel oma sisejuurdluse
ega vaja selleks enam välist abi.
Uurimist antud ajajärgu kohta nõudis algselt Palestiina omavalitsus,
kes aktsepteeriti ICC liikmesriigiks,
kuigi Palestiina pole ÜRO poolt tunnistatud riik
ja ICC enda reeglid eeldavad,
et liikmesriigid on Julgeolekunõukogu poolt tunnustatud ametlikud riigid.
Uurimise alustamist
nõudis juba 2019. a ICC tollane peaprokurör Fatou Bensouda,
kes oleks laiendanud seda
ka Iisraeli harrastatavale asundus- tegevusele Läänekalda C-alal.
Iisraelis peetakse antud otsust antisemitismiks
ja ICC-l pole Iisraelis jurisdiktsiooni,
sest ei Iisrael ega ka USA pole ICC liikmesriigid.
Peaminister Netanyahu sõnul näitab otsus selgelt,
et ICCst on saanud poliitiline organisatsioon,
mis pole enam erapooletu kohus, kellele ÜRO kunagi mandaadi andis.
Suhete normaliseerimine erinevate riikidega
hõlmas Trumpi valitsuse ajal lausa viit moslemitaustaga riiki.
Iisraelis elavate palestiinlasteni
suhete normaliseerimine siiski ei jõudnud.
Kuigi Iisrael ja palestiinlased peavad kõnelusi ka madalamal tasemel,
suhete normaliseerimist need veel ei puuduta.
Antud küsimuses on palestiinlased end nurka ajanud,
sest nii Fatah' kui Hamasi põhikirjas on suhete normaliseerimine
ja Iisraeli tunnustamine surmanuhtluse ähvardusel keelatud.
Just nüüd, lähipäevil, kui USA seadis teatud mõttes piirtingimused
kõnelustele Jeruusalemma suhtes,
on üha raskem leida kahe riigi moodustamiseks
ja mõlemapoolseks tunnustamiseks piisavat tahtmist.
USA president tegi pühapäeval, 7. veebruaril kauaoodatud avalduse
riigi Iraani-poliitika kohta.
See oli kooskõlas sõnumitega,
mida tema välisminister T. Blinken oli edastanud juba nädalaid,
kuid mida Joe Biden ei maininud umbes nädala eest
oma esimeses välispoliitilises briifingus.
President Biden ütles selgelt, et ei kavatse tühistada Iraanilt
Trumpi kehtestatud majandussanktsioone enne,
kui Iraan naaseb täielikult
enne 2015. a valitsenud tuumalepingu tingimuste juurde.
Samas kinnitas president, et USA on valmis naasma lepingusse,
kust USA Trumpi juhtimisel 2018. a kevadel taganes,
kuid vaid neil tingimustel, milles lepiti kokku 2015. a.
Iraan peab hävitama kogu tuumamaterjali,
mida on rikastatud üle 3,67 % taseme.
Iraan vastas välisminister Zarifi kaudu,
et ettepanekut on võimatu aktsepteerida,
sest Iraan nõustub küll naasma lepingusse, aga alles siis,
kui kõik sanktsioonid on esmalt kaotatud
ja USA nõustub korvama
Trumpi seatud sanktsioonide tekitatud majanduskahjud.
Kuigi Saudi Araabia pole veel sõlminud Iisraeliga
mingit normaliseerimislepingut,
on riik teinud mitmeid selgeid, sellele viitavaid samme.
Viimatiseks ja üsna tähtsaks on see,
et saudide uusimatest õpikutest on eemaldatud
suur osa antisemiitlikku ja Iisraeli-vastast õppematerjali.
Päris kõike pole veel eemaldatud, sest Iisraeli pole endiselt kaartidel
ja selle asemel on märge sionistliku vaenlase kohta.
Sama puudutab ka kristlasi,
kes Saudi Araabias valitseva vahhabistliku islami järgi
on juutide kõrval teel hukatusse.
Muutusetuuled siiski puhuvad, ütles rahu ja kultuuri sallivust
eri riikide õppematerjalides uuriva instituudi IMPACT juht Marcus Sheff
meediafirmale World Israel News antud intervjuus.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee